Dreamers Nest | LekkeSlaap
Dreamers Nest bied sakpas-verblyf in Richardsbaai, 'n kusdorp wat op die Mhlatuze-rivier in KwaZulu-Natal se 30 km lange strandmeer geleë is. Richardsbaai spog met een van Suid-Afrika se grootste hawens en vorm die toeristepoort na Zululand en Maputaland.
Die huis het 5 slaapkamers. Twee van die slaapkamers bied elk slaapplek aan 3 gaste, 2 slaapkamers bied slaapplek vir 2 gaste en die laaste kamer het plek vir 1 gas. Al die kamers het 'n privaat badkamer en 'n kombuisie toegerus met verhit- en eetgeriewe.
Gaste het toegang tot 'n gemeenskaplike swembad, lapa en 'n braaiplek. Veilige parkeerplek word op die eiendom verskaf.
Richardsbaai spog die hele jaar deur met 'n gunstige klimaat, wat dit die ideale plek maak vir buitelug-liefhebbers. Doendinge soos visvang, kajakvaart, roei, jetski, seil en vlieërbranderry kan in die dorp geniet word.